CELEX: 32011D0777
Language: lv
Date: 2011-11-28 00:00:00
Title: 2011/777/ES, Euratom: Komisijas Īstenošanas lēmums ( 2011. gada 28. novembris ), ar ko Rumānijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2011) 8627)

30.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 317/36
            
         KOMISIJAS ĪSTENOŠANAS LĒMUMS
   (2011. gada 28. novembris),
   ar ko Rumānijai atļauj izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2011) 8627)
   (Autentisks ir tikai teksts rumāņu valodā)
   (2011/777/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar 390.b pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2), ievērojot grozījumus ar Direktīvu 2009/162/ES (3), Rumānija var turpināt atbrīvojuma piemērošanu starptautiskajiem pasažieru pārvadājumiem, kā norādīts minētās direktīvas X pielikuma B daļas 10. punktā. Šie darījumi ir jāņem vērā, nosakot PVN pašu resursu bāzi.
            
         
               (2)
            
            
               Rumānija ir lūgusi Komisijas atļauju izmantot noteiktas aptuvenas aplēses PVN pašu resursu bāzes aprēķinam, jo tā nevar veikt precīzu PVN pašu resursu bāzes aprēķinu darījumiem, kas norādīti Direktīvas 2006/112/EK X pielikuma B daļas 10. punktā. Šāds aprēķins varētu radīt nesamērīgu administratīvo slogu, kas nebūtu attaisnojams salīdzinājumā ar attiecīgo darījumu ietekmi uz Rumānijas kopējo PVN pašu resursu bāzi. Rumānija šīs kategorijas darījumiem var veikt aprēķinu, izmantojot aptuvenas aplēses. Tāpēc Rumānijai būtu jāļauj aprēķināt PVN pašu resursu bāzi, izmantojot aptuvenas aplēses saskaņā ar Regulas (EEK, Euratom) Nr. 1553/89 6. panta 3. punkta otro ievilkumu.
            
         
               (3)
            
            
               Pārredzamības un tiesiskās noteiktības labad ir lietderīgi šīs atļaujas piemērojamībai noteikt termiņu,
            
         IR PIEŅĒMUSI ŠO LĒMUMU.
   1. pants
   PVN pašu resursu bāzes aprēķiniem no 2011. gada 1. janvāra Rumānijai atļauj izmantot aptuvenas aplēses attiecībā uz šādu Direktīvas 2006/112/EK X pielikuma B daļā minēto darījumu kategoriju:
   pasažieru pārvadājumi (10. punkts).
   2. pants
   Šo lēmumu piemēro no 2011. gada 1. janvāra līdz 2015. gada 31. decembrim.
   3. pants
   Šis lēmums ir adresēts Rumānijai.
   
      Briselē, 2011. gada 28. novembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.
   
      (3)  OV L 10, 15.1.2010., 14. lpp.